Document ID: /roh_data/filtered/fineweb-2-filterrobots_roh.jsonl.gz/1791

L'emprova generala per ils gieus olimpics è gartegiada. Dus dis suenter la prima plazza da podest da la carriera a KItzbühel, ha il Vallesan damovamain dumagnà tranter ils megliers trais. Sco sisavel en il prim percurs ha il skiunz da 24 onns mussà in ferm segund percurs.
Silsuenter è il cletg lura stà da sia vart. Michel Matt è crudà ora, Manfred Mölgg e Stefano Gross èn omadus crudads enavos ed han uschia gidà il Svizzer sin il podest.
Hirscher festivescha sia 54avla victoria
Cunter ils dus dominaturs dal slalom Hirscher e Kristoffersen n’ha Yule però gì nagina schanza. Marcel Hirscher ha pudì festivar sia 54avel victoria en la cuppa mundiala.
Ramon Zenhäusern è vegnì 13avel, Luca Aerni 14avel. Ils ulteriurs svizzers Loic Meillard e Marc Rochat eran gia crudads ora en l'emprim percurs.
RR novitads 22:00